Ayungannya babarapa pamakai nang baasal matan Wikipedia bahasa Indonesia masuk wan bakuntribusi dalam bahasa Banjar liwar cangkal. Bamula matan kampanyi nang digawi ulih Arief Rahman supaya Inkubator Wikipidia basa Banjar kawa dilungsurakan manjadi Wikipidia basa Banjar wayah patangahan bulan Pibuari. Sampai ayungannya dirasa sasuai lawan siarat kalayakan sabuting Wikipidia wan diadaakan sabuting diskusi nang bakasimpulan bahua Inkubator Wikipidia basa Banjar sasuai sabagai Wikipidia. Wayah tanggal 25 Siptimbir 2010, Kumiti bahasa Yayasan Wikimedia manyataakan bahua Pruyik Inkubator Wikipidia basa Banjar dinyataakan ditarima wan hanyar tanggal 17 Uktubir 2010, situs Wikipidia basa Banjar dirilis.